Izziņa par atzinumos sniegtajiem iebildumiem

|  |
| --- |
| **Ministru kabineta noteikumu projekts “Grozījumi Ministru kabineta 2020.gada 31.marta noteikumos Nr.178 “Kārtība, kādā izvērtē pašvaldību investīciju projektus valsts budžeta aizņēmumu saņemšanai jaunas pirmsskolas izglītības iestādes būvniecībai vai esošas pirmsskolas izglītības iestādes paplašināšanai””** |

(dokumenta veids un nosaukums)

**I. Jautājumi, par kuriem saskaņošanā vienošanās nav panākta**

**Informācija par starpministriju (starpinstitūciju) sanāksmi vai elektronisko saskaņošanu**

|  |  |
| --- | --- |
| Datums | **2020. gada 1.jūlijā, 2020.gada 7.jūlijā** (elektroniskā saskaņošana) |
|  |  |
| Saskaņošanas dalībnieki | Finanšu ministrija, Izglītības un zinātnes ministrija, Tieslietu ministrija, Latvijas Pašvaldību savienība, Latvijas Lielo pilsētu asociācija  |
|    |  |
|  |  |  |
| Saskaņošanas dalībnieki izskatīja šādu ministriju (citu institūciju) iebildumus |  |  |
|    | Tieslietu ministrija, Latvijas Pašvaldību savienība |
|  |
| Ministrijas (citas institūcijas), kuras nav ieradušās uz sanāksmi vai kuras nav atbildējušas uz uzaicinājumu piedalīties elektroniskajā saskaņošanā |  |
|    |  |
|    |

**II. Jautājumi, par kuriem saskaņošanā vienošanās ir panākta**

|  |  |  |  |  |
| --- | --- | --- | --- | --- |
| Nr. p. k. | Saskaņošanai nosūtītā projekta redakcija (konkrēta punkta (panta) redakcija) | Atzinumā norādītais ministrijas (citas institūcijas) iebildums, kā arī saskaņošanā papildus izteiktais iebildums par projekta konkrēto punktu (pantu) | Atbildīgās ministrijas norāde par to, ka iebildums ir ņemts vērā, vai informācija par saskaņošanā panākto alternatīvo risinājumu | Projekta attiecīgā punkta (panta) galīgā redakcija |
| 1 | 2 | 3 | 4 | 5 |
|  | 1. papildināt norādi, uz kāda likuma pamata noteikumi izdoti ar vārdiem un skaitļiem “un Covid-19 infekcijas izplatības seku pārvarēšanas likuma 29.pantu” | **Tieslietu ministrijas atzinums (03.07.2020.)**Projekta 1. punkts paredz papildināt Ministru kabineta 2020. gada 31. marta noteikumos Nr. 178 "Kārtība, kādā izvērtē pašvaldību investīciju projektus valsts budžeta aizņēmumu saņemšanai jaunas pirmsskolas izglītības iestādes būvniecībai vai esošas pirmsskolas izglītības iestādes paplašināšanai" (turpmāk – noteikumi) ietverto norādi, uz kāda likuma pamata noteikumi izdoti, ietverot atsauci uz Covid-19 infekcijas izplatības seku pārvarēšanas likuma 29. pantu.Vēršam uzmanību uz to, ka pilnvarojumu Ministru kabinetam izdot noteikumus izstrādā atbilstoši Ministru kabineta 2009. gada 3. februāra noteikumu Nr. 108 "Normatīvo aktu projektu sagatavošanas noteikumi" 47. punktā noteiktajām prasībām, proti, izmantojot vienu no šādiem paņēmieniem:1) frāze "Ministru kabinets nosaka" un normatīvā akta satura galveno virzienu apraksts;2) normatīvā akta satura galveno virzienu apraksts un frāze "nosaka Ministru kabinets";3) frāze "Ministru kabinets izdod noteikumus, kuros" un normatīvā akta satura galveno virzienu apraksts.Savukārt no Covid-19 infekcijas izplatības seku pārvarēšanas likuma 29. panta piecās daļās minētā neizriet, ka ir paredzēts kāds pilnvarojums Ministru kabinetam izdot noteikumus.Papildus norādām arī uz to, ka atbilstoši Ministru kabineta 2009. gada 3. februāra noteikumu Nr. 108 "Normatīvo aktu projektu sagatavošanas noteikumi" 100. punktā noteiktajam Ministru kabineta noteikumu projekta pirmajā punktā secīgi raksta vārdus "noteikumi nosaka" un likumā noteikto pilnvarojumu Ministru kabinetam. Savukārt projekts neparedz papildināt noteikumu 1. punktu ar Covid-19 infekcijas izplatības seku pārvarēšanas likuma 29. pantā noteikto pilnvarojumu Ministru kabinetam. Ievērojot minēto, lūdzam precizēt projektā paredzētos grozījumus un projekta sākotnējās (ex-ante) ietekmes novērtējuma ziņojumā (turpmāk – anotācija) ietverto informāciju. | **Ņemts vērā**Precizēts Noteikumu projekts un anotācija. | Noteikumu projekts un anotācija. |
|  | 2.papildināt ar 2.5. apakšpunktu šādā redakcijā: “2.5. ir saņemts Administratīvo teritoriju un apdzīvoto vietu likuma pārejas noteikumu 20.punktā noteiktajos gadījumos un kārtībā Finanšu komisijas saskaņojums.” | **Tieslietu ministrijas atzinums (03.07.2020.)**Vēršam uzmanību uz to, ka Administratīvo teritoriju un apdzīvoto vietu likuma pārejas noteikumu 20. punktā ir minēts pozitīvs apvienojamo pašvaldību finanšu komisijas lēmums, nevis Finanšu komisijas saskaņojums. Ievērojot minēto, lūdzam precizēt projekta 2. punktā paredzētajā noteikumu 2.5. apakšpunktā paredzēto regulējumu. | **Ņemts vērā**Precizēts Noteikumu projekts un anotācija. | Noteikumu projekts un anotācija. |
|  | izteikt 2.punkta ievaddaļu šādā redakcijā:“2. Pašvaldības investīciju projektus iesniedz Vides aizsardzības un reģionālās attīstības ministrijā mēneša laikā pēc paziņojuma publicēšanas Vides aizsardzības un reģionālās attīstības ministrijas oficiālajā tīmekļvietnē. Pašvaldība var iesniegt investīciju projektus, ievērojot šādus nosacījumus:” | **Latvijas Pašvaldību savienības atzinums (06.07.2020.)**Lūgums papildināt Noteikumu projekta anotāciju, kā VARAM informēs pašvaldības par jaunu investīciju projektu pieteikšanas kārtu izsludināšanu valsts budžeta aizdevumu saņemšanai. (Noteikumu projekta 2.punkts) | **Ņemts vērā**Precizēta anotācija. | Anotācija. |
|  | 5. Vides aizsardzības un reģionālās attīstības ministrija pēc projektu izvērtēšanas apkopo projektus, kuri atbilst šo noteikumu 2. punktā minētajiem nosacījumiem, un sakārto tos prioritārā secībā pēc viszemākās vienas vietas izveides izmaksas pašvaldības pirmsskolas izglītības iestādē, kā arī sagatavo projektu sarakstu. Ja pašvaldībām ir vienādas vienas vietas izveides izmaksas pašvaldības pirmsskolas izglītības iestādē, priekšroka tiek dota šādā secībā:5.1. vispirms pašvaldībai, kurai ir izstrādāts būvprojekts un noslēgts līgums par būvdarbu veikšanu | **Latvijas Pašvaldību savienības atzinums (06.07.2020.)**Grozījums Ministru kabineta 31.03.2020. noteikumu Nr.178 5.1. punktā paredz, ka gadījumos, kad vairākām pašvaldībām ir vienādas vienas vietas izveides izmaksas pašvaldības pirmsskolas izglītības iestādē, priekšroka tiek dota pašvaldībai, kurai ir izstrādāts būvprojekts un noslēgts līgums par būvdarbu veikšanu (Noteikumu projekta 3.punkts). Ņemot vērā, ka pašvaldībām nav tiesību uzņemties saistības bez finansiāla seguma, tad korektāk noteikumu 5.1. punktu būtu izteikt šādā redakcijā:“5.1. vispirms pašvaldībai, kurai ir izstrādāts būvprojekts un atbilstoši publisko iepirkumu normatīvajam regulējumam noslēgusies iepirkuma procedūra un pieņemts iepirkumu komisijas lēmums par līguma slēgšanu ar izvēlēto piegādātāju vai līgums par būvdarbu veikšanu noslēgts;”Ministru kabineta 10.12.2019. noteikumu Nr. 590 “Noteikumi par pašvaldību aizņēmumiem un galvojumiem” 16.punkts nosaka: “16. Pašvaldībai ir tiesības iesniegt aizņēmuma un galvojuma pieprasījumu tikai pēc tam, kad atbilstoši publisko iepirkumu normatīvajam regulējumam ir noslēgusies iepirkuma procedūra un pieņemts iepirkumu komisijas lēmums par līguma slēgšanu ar izvēlēto piegādātāju, ja nepieciešams, paredzot iespēju attiecīgo līgumu slēgt tikai pēc pozitīva padomes lēmuma saņemšanas.” | **Ņemts vērā**Šis nosacījums ir paredzēts gadījumā, ja vairākām pašvaldībām ir vienādas vienas vietas izveides izmaksas pašvaldības pirmsskolas izglītības iestādē. Veicot iepirkumu par būvdarbu veikšanu, pašvaldībai uz to brīdi ir jābūt skaidrībai par plānoto finansējuma avotu investīciju projekta īstenošanai.  | Noteikumu projekts. |

|  |  |
| --- | --- |
| Atbildīgā amatpersona |   Jānis Ilgavižs |
|  | (paraksts\*) |

Piezīme. \* Dokumenta rekvizītu "paraksts" neaizpilda, ja elektroniskais dokuments ir sagatavots atbilstoši normatīvajiem aktiem par elektronisko dokumentu noformēšanu.